S-930/2020

Mál þetta, sem dómtekið var 28. maí sl., höfðaði lögreglustjórinn á höfuðborgarsvæðinum eð ákæru 7. apríl sl. á hendur ákærða, J-x-x H-x-x M-x-x, kt. 000000- 0000, [...] :

„ Fyrir eftirtalin umferðarlagabrot:

1. Aðfaranótt sunnudagsins 28. október 2018, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 230 ng/ml af amfetamíni) um Neðstutröð í Kópavogi að bílakjallara undir Hamraborg þar sem lögregla stöðvaði aksturinn, á sama tíma fyrir að hafa haft í vörslum sínum 0,69 gaf amfetamíni sem fannst við leit lögreglu.

Teljast brot þessi varða við 1., sbr. 2., mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Fimmtudaginn 9. maí 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 20 ng/mlaf amfetamíni og 0,9 ng/ml af tetrahýdrókannabínól) og með 181 km hraða á klst. vestur Reykjanesbraut austan við Vogastapa í Reykjanesbæ, þar sem leyfður hámarkshraði var 90 km hraði á klst., uns lögregla stöðvaði aksturinn skömmu síðar.

Teljast brot þessi varða við 1., sbr. 3., mgr. 37. gr., 1., sbr. 2., mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, skv. 99. gr. og 101. gr. laga nr. 77/2019. Krafist er upptöku á 0,69 gaf amfetamíni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“Kröfur ákærða í málinu eru þær að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði mál sog ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur árið [...]. Samkvæmt sakavottorði ákærða hlaut hann dóm 16. janúar 2019 fyrir fjölda umferðarlagabrota, þ. m. t. akstur undir áhrifum ávana- og fíkniefna og akstur sviptur ökurétti. Var honum þá gert að sæta fangelsi í 60 daga en sú refsing var bundin skilorði til tveggja ára. Brot ákærða í 1. ákærulið framdi hann áður en hann hlaut fyrrnefndan dóm og verður honum því gerður hegningarauki vegna þeirra, sbr. 78. gr. almennra hegningarlaga. Þá hefur ákærði með brotum sínum í 2. ákærulið rofið skilorð fyrrgreinds dóms. M eð vísan til 60. gr. almennra hegningarlaga verður skilorðshluti þess dóms tekinn upp og ákærða gerð fangelsisrefsing að nýju fyrir bæði málin, sbr. 7 7. gr. sömu laga.

Ákærði hefur nú í annað sinn verið fundinn sekur um akstur undir áhrifum ávana- og fíkniefna.

Að öllu framangreindu virtu þykir refsing ákærða hæfilega ákveðin fangelsi í 90 daga. Í ljósi skýlausrar játninga rá kærða þykir unnt að fresta fullnustu 3 0 daga af þeirri refsingu og skal sá hluti falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940

Með vísan til tilvitnaðra ákvæða laga nr. 77/2019 í ákæru ber að svipta ákærða ökurétti í fimm ár frá dómsbirtingu að telja.

Þá verða fíkniefnigerðupptæk eins og krafist er og nánar greinir í dómsorði.

Loks verður ákærði dæmdur til að greiða sakarkostnað eins og nánar greinir í dómsorði.

A-kk-nf H-kk-nf héraðsdómari kveður upp dóm þennan.

D Ó M S O R Ð:

Ákærði, J-x-x H-x-x M-x-x, sæti fangelsi í 90 daga, en fresta skal fullnustu 30 daga refsingarinnar og skal sá hluti falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti sviptingu ökuréttar í fimm árfrá dómsbirtingu aðtelja.

Ákærði sæti upptöku á 0,69 gaf amfetamíni.

Ákærði greiði 284.647 krónur í sakarkostnað.